
- Ajunşi la răscruce 
după o cale lungă de experiențe chinuitoare, cari 
au măcinat fără milă cinstea, onoarea, munca și 
aproape întreaga speranță pentru zile -mai bune a 
unui întreg popor, fiii acestui neam desnădăjduiți, 
striviți în avântul lor de uneltiri meschine, cu durere 
se întreabă, încotro să mergem 1?! 

In urma noastră este drumul împovorat de 
„durerile trecutului, păcatele, greșelile, ticluirile, fără 
de legile acelora, cari abuzând în chip mișelesc de 
încrederea cu. care i-a onorat majoritatea cetățenilor, 
și-au bătut joc în chipul cel mai josnic și murdar 
de întreaga ţară. Vandalismul şi nemernicia acestora 
a făcut ca în urma aranjamentelor lor, ţara să 
rămână săracă jefuită și stoarsă de toate bogăţiile. 
Prin licăloșenii rafinate sub diverse forme, au distrus 
și caulă să: distrugă încă, tot ce s'a clădit prin 
muncă cinslită pentru fericirea și binele acestui popor... 

Conducătorii avari, împinși de imboldul drăcesc 
al lăcomiei, fără să respecte legile, regulele morale, 
Sub diferite forme au jefuit fără milă întregul vis- 
fier al statului, adunat cu munca de albine a stră- 
moșilor noștri. Sunt dovezi și date, când cinstiţii 
„pleniplotenţi' ai cetăţenilor, au operat ca 

la drumul mare, la adăpostul întunerecului, făurind 
legi și regulamenie cu al căror ajutor au pus la 
mezat averea și bogăţiile statului. 

Fiecare cetățean aparte, e profund îngrijorat 
de starea faptelor exasperate, văzând cum țara este 
aruhcată fără remușcare sufletească în ghiarele mi- 
zeriei și ruinei. 

Este timpul să se termine odată cu hoțiile, 
vinovaţii să fie sancționaţi, la zid cu acei cari 
au îndrăznit şi vor mai îndrăzni pe vii- 
tor să se atingă de bunul și averea pub- 
lică. Salvarea numai prin măsuri radicale poate fi 
posibilă și prin schimbarea mentalității politice atât 
de dezastruoasă ce s'a inaugurat la noi. 

Drumul lung al experiențelor falimentare, a 
făcut ca cetăţenii acestei țări să se afle la răscruce 
de drum politic și instruiți de învățăturile trecutului, 
de această dată vor ști să aleagă cărarea adevă- 
rată care îi va duce la fericire şi mulțurnire. 

O cale greșită de această dată poate 
provoca un adevărat cataclism. 

]. P. SUCIU. 


Misticism şi confuzie 
Haosul politic din România. Sincopa partidelor politice. 
Spre o nouă constituţie. România unitară de mâine. 


Fluxul haosului polilic este mereu ascendent în fara 
românească. Ultimele evenimente politice, diferitele manifes- 
tațiuni ale partidelor, criza tot mai accentuată a regimului, 
precum și lipsa de orientare a cetățeanului înzestrat iluzoriu 
cu fărâma de suveranitate a sujfrapiului universal, dovedesc 
peremptoriu că echilibrul unei normale desfășurări a vieţii 
noastre politice, în sensul actualei constituții, este adânc clă- 

tinat, dacă nu chiar frânt. Conciirenţa parlideloi politice nii 
mai are nimic din caracterui nobil şi altruist al efortului | 
pentru realizarea maximului de bine pentru colectivitate. 
Peste sfera interesului general s'a suprapus acoperindu-o total, 
noțiunea strâmtă a egoismului de partid şi a egoismului personal, 
care îndrumă întreagă viața noastră publică spre. anarhie. 

La răscrucea imperiilor moarte — Rusia şi Austro-Un= 
garia — țara românească suferă încă de toți microbii cari 
au distrus aceste mari împărățui în cari guverna alături de 
artificial, arbitrarul și improvizaţia. In haosul social de după 
răsboiu, România nu și-a afla! încă tipare autentice şi ori- 
ginale de viață. Departe de bogaia zestre a rassei, de toate 
obiceiurile și tradițiile noastre, cari se ţin legate lanț dea- 
lungul secolilor, viața noastră publică se scurge în alvie ar- 
tificială, cu forme împrumutate dela toate bursele de idei 
politice și sociale ale Europei. | 

Poporul cugetă în actualele împrejurări, amestecat, con- 
fuz şi caricatural adeseori. Confuzia aceasta de gândire poli- 
lică și socială a fost botezată: misticism. Dar misticismul 
Chiar dacă este veritabil, nu mai poate fi generatorul for- 
melor de viață politică şi socială într'o țară dotată cu atâta 
bun simț, cum este patria ţăranilor români. O societate la 
baza căreia se află ţăranul sănătos, are nevoie de idei clare 
și limpezi şi de un practicism luminat. Deaceea vorbind aici 
despre haosul politic din România, trebuie să constatăm că 
el nu este produsul doctrinarilor cu ideile dezordonate şi al 
crizei de autoritate care bântuie cu acuitate în toate dome- 
niile vieții publice şi spirituale. 

Haosul politic din România se carasterizează printr'o 
totală lipsă de încredere în instituţiile fundamentale ale sta- 
tului. Puterea executivă, prima putere în statul nostru a de- 
venit o noțiune aproape transcendentă, decând nu îşi mai 
asumă nimenea răspunderea asupra felului în care ea se 
manifestă. Conform constituțiunii, Regele este iresponsabil. 
Răspunzători sunt miniştri lui cari guvernează efectiv. Dar 
România este poate singura țară din Europa unde în câteva 
decenii nici un ministru nu a fost tras la răspurdere. Franța 
democratică, Germania hitleristă, Grecia, Anglia, Turcia și 
chiar cele mai primitive țări din Asia au aplicat cu rigoare 
principiul responsabilității în ultimul deceniu. In România a 
rămas și pe mai deparie răspunzător, tot numai Dumnezeu, 
de toate câte se întâmplă. 

Lipsa aceasta de responsabilitate este semnul cel mai 
caracteristic al crizei de autoritate prin care trece viaţa noastră 
publică. Rezultatele se identifică în toată dezordinea și anar- 
hia care domneşte în activitatea tuluror funcțiunilor sociale 
mai importante ale corpului nosiru social. 

Nu este de mirare dacă în asemenea împrejurări, patr- 
tidele politice cari au un rol istoric bine determinat în evolu- 
fia țării, trec acum printr'o gravă sincopă, care poate să în- 
semne chiar o vacanță temporară a lor de mai lungă durată. 
Etimblogiceşie, partia, însemnează — parte. Partea aceasta a 
națirinii sau a unui popor trebuie să fie cât mai mare, pen- 
iruca ea să aibă justificarea de a chivernisi comunitatea. Sub 
raport ideal, partidul are maxime justificări de a guverna 
atunci când el se confundă cu națiunea. 

Care partid mai îndeplineşte la noi aceste condițiuni 
democratice şi constituționale, pentru a putea reclama ne- 
stingherit puterea ? In ultimii opt ani am asistat cu toții (a 
fărâmițarea treptată a partidelor politice într'o măsură atât 
de mare încât azi nici un organism politic nu mai poale pre- 
tinde serios că el reprezintă majoritatea naţiunii. Partidul 
național- țărănesc care flutură emblema statului țărănesc abia 
acum dupăce sa burghezii, nu are de partea lui majoritatea 
țăranilor. Partidul liberal este anti-lberalist. Celelalte partide 
afișează cele mai coniradictorii programe, astfel încât pentru 
crearea unei majorități resistenie, nu se pot sconta nici măcar 
coaliții, atât de caracteristice guvernării democratice. 

O constanță de atitudine și de cugetare, reprezintă în 
vremea noastră deși mai mult pe plan teoretic, grupările re- 
formiste, zise de dreapta, cari vor să fundamenteze pe baze 
complect noi statul de mâine. Dar ceeace vor aceste grupări 
de dreapta se chiamă revoluție. Or este știut că în cele mai 
multe cazuri, primele victime ale unei revoluții sunt tocmai 
aceia cari le-au inițiat. Deaceea mișcările reformiste din sta- 
tul român, par a trece și ele după exuberanța primelor ma- 
nifestări, printr'un- reflux de dureroase desiluzii. Noile idei au 
nevoie de timp pentru a fermenta și pentru a da roade. 

Sincopa partidelor politice mai are însă și alte nuanţe 
de umbră. Alegerile generale dovedesc tot mai mult puerili- 
tatea sufragiului universal. intelectualii, despre cari se pre- 
supune că au mai multă conștiință cetățeneoscă, se desinte- 
resează complect de votare. O anchetă printre profesorii uni- 
versitari din Cluj, pintre medici și printre liberprofesioniști, 
ar da la iveală rezultate senzaţionale asupra procentajului 
minim în care intelectualii se prezintă în fața urnei de votare. 
Un cutare profesor universitar, pe care partidul său l-a numit 
înalt funcționar la Banca Naţională, de unde a încasat câteva 
milioane de lei, nu a votat până acum niciodată, după cum 
atestă magistratul care eliberează la Tribunalul Cluj, cărțile 
de alegător. Profesorii dela Facultatea de medicină trebuiesc 
să fie aduși cu repetate presiuni - în fața urnelor de votare. 

 Alâția disperaţi ai vieții de club politic, uită sistematic 
să-și scoată cartea de alegător. Chiar redactorii gazetelor de 

partid, preferă - să aștepte i Daia şi să inventeze ştiri 
despre popularitatea mandanților lor, decat să se obosească . 
pentru a adăuga. un vot în plus manifestării de conștiință 
celățănească. In acest timp votează pe capete, cu mijloacele 
de discernământ posibile, țăranii, proletarii și țiganii. În re- 
centele alegeri dela: Mehedinți, din 50.000 de votanți nu s'au 
înscris în listele electorale decât 37.000 iar la vol s'au pre-. . 
2entat abia 17000. Alesul intră în parlament cu 6000. de 
voturi. Se moi poate susține că el reprezintă real pe toți cei 
cincizeci de. mii de cetățeni cari au drept de vot în județul 
„respectiv ? 

Rezultă clar din toate acestea că viața politică așa cum 
decurge- azi este mai mult o ficțiune de democraţie. Deaceea 
se trudesc toate partidele ca să găsească forme. noi de orga- 
nizare și de manifestare politică. Intreagă evoluția vieţii 

noastre polilice tinde spre o nouă Constituţie. : 


* 


Dar ce este o Constituție ? In viața unui stai modern, 
ea reprezintă complexul de norme fundamentale, mănunchiul 
de adevăruri, după cari societatea crede că se poate conduce. 
Ea es!e cu atât mai bună cu cât este mai apropiată de firea | 
şi de felul de viață al poporului respectiv. Nu există încă 
nici măcar în teorie o Constituție universală tot astfel cum 
- nu există nici stalele unite ale păcii. In' fixarea unei Con- 

- stituţii fiecare popor trebuie să plece dela practica sa istorică. 
Inventatorii sociali nu se pot îndepărta fără: riscul de a ieşi 
din aclualitate, de zestrea poporului pentru care concep. noi 
forme de organizare. lată pentruce se elaborează atât de 
greu o nouă Constituţie, pe care fiecare parlid politic ar vrea 
să o fasoneze după interesele lui cele mai arzătoare. . 

Problemele cari suscită cele mai acerbe polemici în le- 
gătură cu modificarea Constituţiei sunt relative la proprietate 
și la libertate. Se vorbeşte tot mai mult despre proprietate 
ca despre o funcțiune socială, asupra căreia statul are o 
ipotecă virtuală compleciă, In ceeace priveşte libertatea se pă- 
.răsesc vechile clișeie metafizice și transcendente, adoptându- se 
de câtre mulți oameni politici cu importanță, tiparele noi ale 
libertății bazate de inegalitatea iremediabilă, fecundă -şi bi- 
nefăcătoare a oamenilor. 

Constituţiunile burgheze încearcă să găsească calea 
mijlocie între fascism şi comunism. Ele vor fi cu atât mai 
bune cu cât se vor inspira nu numai din teorii ci şi din 
„realitățile totdeauna diferite ale popoarelor. In asifel de at- 
mosferă se îndreaptă cu pași şovăitori încă, fara noastră 
spre România unitară de mâine: 

Sănătate și avere 


vă poate aduce 
vacanța aceasta, 
dacă plecaţi în 
vilegiatură cu 


UN LOZ 
al Loteriei 
de Stat 


în buzunar 







CA ' Oriunde aţi fi, norocul vă urmează, dacă 
i aveţi un loz. 


La sate, la oraşe, în munţi, pe țărmul mării, lozul 44 
vă poartă șansă și vă poate face bogat. / 


După noul plan, din 140.000 de lozuri, 72.319 sunt / 
câştigătoare. Deci. jucătorii au 51,60 la sută şanse de $/ 
a câştiga până la 6000000 lei din suma totală de p/ 
284,634.560 lei, distribuită de Loterie în 4 luni. 4 / 

| + Nu plecați fără să cumpăraţi Aa 


LOZUL MILIOANELOR! 


„LOTERIA DE STAT 


Colecturile principale din Ardeal, Banat și Bucovina 









Arad Banca Goldschmidt Cluj Economia 
Casa de Păstrare Generală Institutul Comercial de Credit 
din Arad $, A. Oradea Banca Dacia 

Brașov „Fortuna“ Alex. Enkelhardt Union 


Cernăuţi Banca Comercială Naţională Tg. Mureş Ernest Revâsz 
B-ca Oehlglesser & Horovitz Timişoara Banca Centrală 
Alfred Noe - - Banca de Scont 

Cluj Banca lliescu Banca Timişoarei 


Criza de autoritate 


„Dă-mi o mie de oameni ca Garibaldi şi îţi fac repub= 
lică...“ spunea nostalgic conu Leonida către consoarta sa 
Efimiţa, care încerca să adoarmă în timp ce dumnealui filo- 
zofa asupra rosturilor vieții publice. 

Conu Leonida nu este un ins oarecare, îngropat de 
mult în scoarțele literaturii umoristice autohtone. El nu este 
invenţia lui Caragiale. Conu Leonida trăieşte şi azi multipli- 
cat la infinit, reprezentând în societatea noastră tipul medio- 
crităţii politice, omul slab de înger, cetățeanul nostru de 
toate zilele. El este bun dela fire, plin de virtualităţi, dar 
lipsit de energie. In strâmtul lui egoism confundă interesul 
public cu cel privat, toate le vrea deagata, nu mişcă un de- 
get şi nu face revoluţie decât cu concursul poliţiei. Una este 
treaba lui şi alta treaba statului. El se mulțumește să con- 
sume bunurile pe cari statul democratic şi constituţional e - 
obligat în baza pactului social să le pună gratuit la dispo- 
ziţia cetăţenilor. 

Cu acest material uman și cetăţenesc fac oamenii noştri 
conducători politică. Cu ei se încearcă formarea statului 
țărănesc, activarea energiilor naţionale, reformele de dreapta . 
şi reformele de stânga, Conu Leonida, indiferent. de vârsta 
lui, este unitatea de măsură a politicei românești. 

Plutirea la suprafața vieţii noastre politice a conului 
Leonida, apreciat aici generic, este un fenomen care se ex-. 
plică în primul rând prin criza de autoritate de care suferă 
regimurile noastre politice. Nimenea nu mai crede în nimic. 
Toată lumea aşteaptă salvarea dela un miracol, iar declara- 
țiunile unui fruntaş politic nu reuşesc să stârnească nici 
măcar interesul pe care l-a trezit în întreagă ţara cu cocoșul 
roşu al ciobanului dela Maglavit. 

In asemenea împrejurări nu este de mirare dacă pă- 
răsim cu toţii calea realităţilor și alergăm după himere şi 
după iluzii deşarte cari niciodată nu au fost generatoare de 
valori sociale, 

Guvernele ajung și pleacă dela cârma ţării prin acci- 
dent. Oricui i-se poate întâmpla de azi pe mâine să fie mi- 
nistru sau chiar primministru. Omul nu va fi cu nimic vi- 
novat nici în faţa istoriei şi nici în fața Ini Dumnezeu pentru 
0 asemenea întâmplare. Aparatul biurocratic s'a mecanizat 
la dispoziția tuturor capriciilor, iar massa de funcţionari pu- 
blici reprezintă imensa apă tulbure la suprafața căreia plu- 
tesc anarhic toate gunoaiele vieţii noastre publice. 

Prin abdicarea dela principiile liberale, liberalismul se 
abate întrun compromis care îl îndrumă spre desființare, 


Prin: îndepărtarea dela postulatele naţionale, proprii marilor 
masse ţărăneşti, democratismul autohton, lichidează cu ge- 
neratorul fecund de energie pe care îl reprezintă viaţa în 
plină desfăşurare a acestei naţiuni. 

In asemenea împrejurări nu este de mirare, dacă for- 
mula conului Leonida este singură salvatoare. Chemaţi-l pe 
acest pensionar bătrân şi mucalit în fruntea treburilor țării, 
dați-i cincisprezece miniştri, 72 de prefecţi, 72 de adminis- 
tratori financiari cinstiți şi normalizarea .va veni dela sine. 

Pentru redresarea ţării şi pentru revo'uția lui, conu 
Leonida exagera. El reclama o mie de oameni „ca Garibaldi, 
toţi unul și unul“, un fel de batalion sacru al refacerii. In 
realitate noi avem nevoie de un singur om de acţiune şi de 
voință, care să împrime întregei colectivităţi româneşti, avântul 
şi forţele sale spirituale și morale. 

Examinaţi activitatea tuturor foştilor primminiştri în 
anii de după unire şi întrebaţi-vă, care dintre ei a încercat 
cu toată puterea sufletului său, să aşeze poporul românesc 
întrun cadru nou de moralitate publică ? Câţi hoți ai banului 
public au fost trimişi la închisoare, câți oameni merituoşi au 
fost ridicați la suprafață, câţi impotenţi au fost trimişi în 
tratamentul caselor lui Woronoff ? 

In toți aceşti ani, caracteristica principală a tuturor 
guvernelor zise democratice, cari veneau la cârma țării îm- 
potriva voinții de mai bine a poporului, a fost facilitatea. 
Na existat guvern sincer preocupat de progresul ţării. Fie- 
care cabinet când pleca dela putere doria ca guvernul urmă- 
tor să fie mai slab, pentruca astfel lupta politică din opozi- 
ție să-i fie mai uşoară, 

În cincisprezece ani guvernele țării românești nu au 
trăit din realizări ci din reclamă Statistici complicate s'au 
construit în toate laboratoarele noastre politice, pentru a 
demonstra cetățeanului, turmentat de atâta sgomot, nu că 
guvernul acesta a fost bun ci că nu a fost atât de rău ca 
cel precedent. 

Poporul românesc se află azi într'o stare de abulie? 
lipsit complect de iniţiativă. lată de ce conul Leoniija aş- 
teaptă să-i pice de undeva „o mie de oameni ca Garibaldi“, 
pentru a putea face cu ei ordine. 

Criza de autoritate de cari suferim, nu se va putea 
tămădui nici prin acest mijloc. Nu Garibaldi trebuie să stea 
la dispoziția conului Leonida și milioanele de „conu Leo- 
nida“, la dispoziția unui singur Garibaldi, pentru a-i învăța 
să asculte, să muncească, să spere în virtuțile naţiei și să 
nu se sperie de fantome, Gr 


Activitatea de cinci ani a Uzinei 
Electrice Cluj S. A. în regie mixtă 


Rezultatele obţinute cu ajutorul capitalului 
particular 


Dela începutul apariției acestei reviste, am promis că 
ne vom ocupa conştiincios de problemele economice speci- 
fice provinciei noastre. Rând pe rând, am sugerat idei în: 
diferite chestiuni economice şi am criticat cu obiectivitatea 
cuvenită eventuale proecte atunci, când am văzut în pericol 
interesele colectivității. 

Obiectivitatea cu care privim anumite probleme ce in- 
teresează în special Ardealul, a făcut.ca totdeauna punctul 
nostru de vedere să fie respectat şi comentat de marea ma- 
jotitate a presei noastre. Aceste fapte dovedesc că în coloa- . 
nele modeste ale acestei publicaţii, se analizează conştiincios 
şi se critică obiectiv, marile probleme ce preocupă azi pe 
conducătorii noștri, cari se gândesc serios la binele şi pro-: 
păşirea economică a acestei națiuni. Căci, mai presus ca ori 
când, în epoca aceasta de criză, este nevoie de a se face 
cele mai mari sforțări pentru consolidarea economică, atât 
pe tărâm. privat cât și naţional. Ori, pentru a ajunge la 
" această țintă, în primul rând este nevoie de a trata cu bună- 
voință pe acei, cu al căror ajutor material ne înzestrăm: 
capitalul particular. Bineînţeles, vorbim de acel capital par- 
ticular, fie indigen sau strein, care se oferă cu intenţia se-. 
rioasă de câștig cinstit şi nici: decum cu scop de robire eco- 
nomică şi de exploatare meschină. 

Pentru a demonstra importanța capitalului particular 
investit în diferite intreprinderi, uzine etc., ne:vom ocupa cu 
situația: Uzinei Electrice din Cluj, care datorită capitalului 
particular investit de Soc,  Şorecani, a ajuns la o activitate 
rodnică şi de un folos real cetățenilor acestui oraş. 


Comparaţie între trecut și prezent 


Analizând starea faptică şi făcând comparaţie între 
"vechea uzină şi actuala Uzină electrică în regie mixtă, găsim 
o deosebire enormă. 

In primul rând primăria din pricina stării financiare nu 
era în stare să facă nici o investiţie și nu pentru faptul că 
uzina electrică nu era condusă bine, ci pentrucă aceste fon- 
duri erau epuizate în diferite scopuri edilitare. Soluţia cu 
urcarea mereu -a taxei electrice nu aducea rezultatele dorite, 
dinpotrivă, această majorare făcea să ellușlegspa mult a 
pulația orașului. 


SERE. ps 


Această stare de lucruri a făcut ca oraşul să caute pe 
alte căi posibilitatea pentru a avea o energie electrică con- 
stantă necesară unui oraş modern. 

Această problemă de mare importanță pentru capitala 
Ardealului, a fost rezolvită cu ajutorul capitalului particular, 
oferit prin Soc. Şorecani. Astfel în anul 1930 a luat ființă 
„Uzina Electrică în Regie mixtă Comercială S. A. Cluj“, 
„dela care dată s'a început o eră nouă de construcție, adu- 
când numai mulțumire pentru toate straturile sociale. Pri- 
măria prin această tranzacție a făcut să se rezoalve definitiv 
problema arzătoare a curentului electric la Cluj. Felul acesta 
de înzestrare cu energia electrică necesară ar trebui imitat 
și din partea altor oraşe din Ardeal, mai cu seamă că for- 
mula regiei mixte aduce rezultate satisfăcătoare. 

Rezultatul cincinal al regiei mixte dela Uzina elecirică 
din Cluj, este atât de real şi de satisfăcător, încât ar putea 
face cinste şi celei mai mari uzini din statelele oocidentale. 

Bineînţeles marele merit şi culegătorul laurilor în 
această operă este d. ing V. Munteanu, directorul general 
al uzinei, care bazat pe experienţe a ştiut să culeagă rezul- 
tate frumoase în aceşti cinci ani. 

Dăm mai jos o dare de seamă din care reiese clar 
quantumul de energie electrică consumată, repartizată anual 
şi investițiunile făcute pentru o distribuţie cât mai raţională: 


Producţia - 


Producţia de energie în cursul anului 1934 a fost de 
Kwo. 10,785.980, ceeace reprezintă, în raport cu anul 1933 
0 scădere de 269.006 Kwore sau 2.5%/0. 

Totalul energiei produse în ultimii cinci ani a fost 
următorul : 


1930 Kwore _._ ._. .-. --- 14,084.000 
1931  ,, 2 cama aa a 13,189.925 
1932 ,, 22 aaa zu cae 11,402.776 
1933 „ 22 zoa zau cu 11,054.985 
1934 „ 2 2 cau aa 10.785.980 


Energia valorificată (vânzările) în decursul acestor cinci 
ani a fost următoarea: i 


1930 Kwore_. __. _.. .. -. 8,997.510 
1931  „ O .-- 22 2 =. 8,727.092 
1932 „ O... 2 2 22 2-- 8,076.151 
1933 pp oo cae ce ca au 1,527.835 
1934 „Oe ae za cae = 1,939.624 


De menţionat că randamentul energiei valorificate s'a 
ameliorat în mod simţitor şi anume : 


63,880%/, în anul 1930 
66,16% „ „ 1931 
10,83% „ „ 1932 
68,09%. „ „ 1933- 
şi 73,610/0 „ „ 1934 


Pe de altă parte numărul clienţilor racordaţi la reţea a 
variat precum urmează : 


In anul 1930: 13,301 clienţi cu o putere subscrisă de 9.724 Kw. 


„ p:1991:125466 , ,, » „2, 119433, 
= 1932:12733 5 ss. „23 14.326) 
po 1938:13204 » „i „14914, 
„2 1994:153897 , „5 15416) 


In ceeace priveşte programul tie investițiuni acesta fiind 
terminat după cum am menționat în raportul nostru prece- 
dent, în anul 1934 nu am executat decât în general lucrări 
de reînoirea racordurilor şi de schimbarea contorilor la 
abonaţi. 

In afară de aceasta s'a început executarea amplificărei 
iluminatului public în Piaţa Unirii şi străzile adiacente cu 
53 de stâlpi din țevi Mannesmann, cu accesoriile lor, 34 de 
lămpi suspendate şi circa 2200 m. cablu subteran. 

Seria de rabate la tarifele de energie electrică şi care 
variază între 30— 40/, pentru luminat și forță motrică în 
medie 250%, au fost bine -primite de abonaţii noştri. 


Rezultatele de exploatării 


Veniturile exploatării au fost de lei 55,577.970 la care 
se adaogă şi dobânzile incasate adică lei 101 „218, deci în 
total lei 55,679 245. 

Cheltueli de exploatare precum şi cheltueli generale, 
revedența Municipiului Cluj etc., au absorbit suma de lei 
31,938.679 dotaţiile pentru amortizări se ridică la lei 8,87 1.262 
în total lei 46,809.941. 

Beneficiul net al exerciţiului 1934 este de lei 8,869.304. 


Repartizarea beneficiului 


In conformitate cu dispoziţiunile statutare Sepi nizatea 
beneficiului s'a făcut astfel: 
50/g rezerva legală __ ___ ... _. ... — Lei 443.465 
10/, serviciului economic financiar, fost 

Cons. Sup. al Adm. Intr. şi Av. 

publice ___ __. ... „2-2 22 „a. „„ Lei 88.693 532.158 


Lei 8,337.146 


— |—. 


4:5"/; capitalului acţiuni şi anume: 

Municip. Cluj, asupra Lei 107,000 000 4,818.000 

Capit. particular, „ Lei 63,000.000 2 835.000 7,650.000 
Consiliului de Administraţie, Comiteiului de Dir. 


şi Colegiului de Cenzori Lei 687.146 
Total 2 Lei 8,869 304 


Din bilanțul de mai sus reiese, că cei ce stau în frun- 
tea acestei uzini, depun o muncă energică aducând foloase 
reale colectivități. In această operă — după cum se vede — 
rolul principal îl are capitalul particular şi fără participarea 
lui, Uzina Electrică comunală nu aducea nici un aport. In 
consecință, trebue să se lucreze pe toate căile, să câştigăm 
încrederea capitalului particular, care de multe ori poate fi 
salvator, 





Cucerirea Abhisiniei 


Telegramele din zilele ultime anunță că la Geneva 
sa căzut de acord din partea tuturor puterilor interesate 
asupra unei formule de evitare a conflictului dintre Italia şi 
Abisinia. Naivitatea cititorilor de ziare, cari socot că printr'o 
şedinţă diplomatică se 
poate aranja o astfel de 
chestiune, este cu atât 
mai încântată, cu cât se 
socoate că Liga Naţiu- 
nilor şi a verificat din 
nou calitatea ei de ar- 
bitru între popoare. 

Cu toate acestea răs- 
boiul dintre Abisinia şi 
Italia se va deslănţui în 
cel mai scurt timp. Nu 
pentrucă ar fi vorba aici 
de un conflict care rec- 
lamă vărsare de sânge, 
ci pentrucă Ducele şi 
Italia sunt ferm hotărâți 
ca să câștige noi teri- 
torii pentru milioanele de 
locuitori cari nu își mai 

MUSSOLINI pot afla mijloace de traiu 
în patrie. 

Este în acest răsboiu prin urmare o chestiune de 
existență pentru poporul italian și una de prestigiu şi de 





Lil, e tă 


“forță pentru fascism. Nici conferințe diplomatice, nici intet- 
venţia marilor puteri cari nu văd cu ochi buni desvoltarea 
colonială a Italiei, nici resistența Negusului şi a abisinieni- 
lor, nu vor putea împiedeca expansiunea italiană. Popoarele 
mânate de foame, oştirile cari au totul de câștigat, pentrucă 
nu mai au ce pierde, au fost totdeauna victorioase în cursul 
istoriei. Răsboiul italo—abisinian trebuie privit prin urmare 
prin prisma realităţilor cari îi vor da naștere în cel mai 
scurt timp. 

Un argument de civilizaţie, legitimează în primul rând 
cucerirea Abisiniei din partea Italiei. Superioritatea rassei 
albe este elementul principal care justifică protectoratul 
italian asupra Abisiniei, țară în care sclavajul nu a fost 
desființat nici azi, cu toatecă ea face parte din Liga Naţiu- 
nilor. - 

In ultimii două mii de ani, globul pământesc a fost 
fecundat în întregime prin cultura europeană. Albii au răs- 
pândit pretutindeni binefacerile civilizaţiei, ei au învins 
spațiul, clima, molimele și resistența 'naturii.. Poporul italian 
nu poate renunța la cuceririle coloniale, cu atât mai mult cu 
cât aceia cari l-ar putea opri, Francezii şi Englezii, sunt și 
ei posesori de colonii. Or ce justificare în plus ar putea 
“aduce Anglia faţă de Italia, în ceeace priveşte stăpânirea 
de colonii 2? Adevăratul leagăn al civilizației actuale rămâne 
încă tot Roma şi Italia. 

Deaceta nici intervenția marilor puteri, pentru oprirea 
răsboiului de cucerire care se va declanşa în curând nu este 
animată de sinceritate ci mai mult de o doză de invidie. 
Raporturile politice între popoare, între națiuni și între rasse 
sunt bazate însă tot numai pe forță. 

“Elementul civilizatoric este prin urmare primul și cel 
mai puternic argument care justifică ocuparea Abisiniei de 
către Italieni. 

„AL doilea argument puternic este necesitatea instaurării 
ordinei la acel colţ al Africei. Istoria a dovedit că popoarele 
de culoare şi îndeosebi negrii, nu sunt în stare să se con- 
ducă singuri în conformitate. cu marile principii ale civili- 
zaţiei moderne. Abisinia este azi singura ţară de negri care 
nu se află sub nici un protectorat european și efectele -se 
vădesc în faptul că tot această ţară este singura în care se 
mai menţine încă sclavia. 

Nici măcar sub unghiul de vedere al moralei socialiste 
şi al justiției de clasă, nu se pot găsi argumente prin cari 
să se poată combate ocuparea Abisiniei de. către Italieni. 
Pe o suprafață de 10 ori mai mică decât a Abisiniei, itaa 
lienii trăiesc în număr de 49 milioane oameni, în timp ce 
Abisinia nu are decât cel mult zece milioane de locuitori, 

Cari sunt atgiimentele ce i-se pot înfățișa unui popor cate 
are nevoie de spațiu din partea altui popor, care deţine în- 
tinderi nesfârşite de pământ, pe cari nici nu le poate ex- 
ploata, nici nu le poate apăra ? 

Să presupunem că lta'ienii ar fi avut ideia glumeață 
de a se adresa Ligii Naţiunilor, în loc de a porni campania 
de cucerire a Abisiniei. Ce le-ar fi putut răspunde Liga Na- 
țiunilor ? Ar fi fost ea însaşi nevoită, dacă nu ar fi vrut să 
rişte a îi acuzată de nepăsare, ca să desemneze pe seama 
surplusului de populaţie italiană, teritorii libere de pe glob, 
unde natura permite omului muncitor ca să trăiască, 

Ducele Mussolini, nu aşteaptă însă nici o permisiune 
specială pentru a ocupa Abisinia. Poporul italian în întregime 
se înregimentează în marea campanie pentru mărirea hota- 
relor patriei. Nu este un răsboiu de umilire acesta, ci unul 
de eliberare, pentru numeroasele triburi, cari au fost supuse 
în ultimii cincizeci de ani din partea abisinienilor. Deaceea 
nici răsboiul nu va fi aşa de greu şi de periculos cum 
susțin duşmanii fascismului italian. Revolta sclavilor și a 
triburilor duşmane Negusului, vor facilita foarte mult opera- 
țiile italiene. Greu va fi doar efortul care urmează după 
epoca de cucerire, modernizarea unei ţări primitive, construi- 
rea de drumuri, de șosele de căi ferate, de spitale, de 
şcoli etc. 

Ultimul argument al duşmanilor Italiei cari nu văd cu 
ochi buni cucerirea Abisiei, este acela al oprimării rassei de 
culoare. Deaceea în ultimele luni s'au făcut mereu stărui- 
toare demersuri, peniru a se putea realiza o solidaritate a 
tuturor popoarelor de culoare pe chestiunea Abisiniei. Chiar 
şi ziariști eminenţi din publicistica română, au găsit cu cale 
să adopte acest falş punct de vedere, proflând în inima ci- 
titorilor lor, spaima unor noi năvăliri barbare asupra bă- 
trânei Europa. 

Combaterea în acest fel a expansiunei coloniale ita= 
liene este cel puţin puerilă. Rassele de culoare nu cunosc o 
solidaritate mai mare ca aceea a europenilor. Pe urmă lumea 
noastră se conduce încă după principiile echilibrului de forţe. 
Abisinia, care este o ţară primitivă, nu poate ridica nici o pre= 
tențiune împotriva civilizării ei chiar forțate de către italieni. 

In răstimpul conferinței dela Geneva, telegrame din 
Roma ne anunţă că trei vapoare mari, au plecat cu un nou 
transport de trupe și de armament în Eritrea. De altă parte, 
Negusul a decretat mobilizarea generală. Răsboiul poate în- 
cepe dela o zi la alta, fără ca domnii dela Geneva să bage 
de seamă. 





Frigurile călătoriei 


Reportaj estival tardiv 


Descrierea ce intenționez să fac, o închin marei mul- 
țimi împestrițate a anonimilor, cari în căldura de aer fier- 
binte a nămezii — în dogoarea care sleiește scăfârliile şi le 
coagulează, trebuind 
să aleagă între munte 
şi mare (dificila pro- 
blemă a sezonului de 
arșiță istovitoare) au 
rămas să se mângâie... 
cu strandul. Unii din 
ei, cari îşi pot permite 
luxul de a ţine servi- 
toare (de multe ori 
servitoarea e o rudă 
îndepărtată dela ţară 
care nu pierde ocazia, 
în anumite situaţii, 
să-și decline calitatea) 
primeşte ordin expres 
să  înfunde ferestrele 
cu hârtie albastră şi 
să acosteze pe inde- 
zirabili : 

— Conașii sunt ple- 
cați la băi! 





N gi Cu această întrodu- 
cere, aflați că există 
D. GEORGE CARARA după diverse tratate: 


friguri galbene, palus- 
tre sau malarice şi însfârşit aşa zisele friguri ale călătoriei. 
Foarte rebele la tratament, ultimele friguri se manifestă 
odată cu ideia călătoriei, idee determinată de o necesitate, 
de o dorință de descătuşare din mediul devenit sufocant. 
După noii autori, această idee ar fi ceva moștenit, atavic, 
din timpuri imemorabile, de pe vremea când omul, 
nomad fiind, umbla așa „hai-hui“, ideea aceasta mai trăind 
până astăzi în noi. Nomadul, — întocmai ca o dublă con- 
ştiinţă, ca un al doilea eu, — își reclamă drepturile din= 
când în când. 
Aş putea să intru puțin în analiză psihologică să atac 
problema intro — sau extrospecţiei, aș putea să intru puţin 
în psihoanaliză, aducând în discuţie chestia complexelor lu 

Freud, pentru a explica anumite fenomene ; dar mi-e teamă că 
aceste rânduri ar putea încăpea pe mâna vreunui. candidat, 
din cei titraţi, la examenile ce se ţin la C.FR. şi mi sar 
putea atribui cine ştie ce ifose de pedant. In timp ce eu, 
săracul de mine, — nu vreau să ating decât pe departe, 
ceva din capitolul simptologiei, hyperexcitabili“ății neuroam- 
bulatorii, 

Aşadar, ideia dorului de ducă, a dorului de alte zări, 
plină în aparenţă de atâta candoare, poate da loc la frigu- 
rile de care vreau să vorbesc, boală anapoda, care în înfăţi- 
şările ei cele mai grave poate deforma într'atât frumoasele 
intenţii şi prononciamente de mai sus, încât pacientul în loc 
de reconfortantul impuls al dorului de ducă, să poată lua 
deabinele ... câmpii. lar prietenii şi rudele (ah, rudele!) în 
| c să-i zică „bravo“, să-l întâmpine cu vai „vai, săracul!“ 
Zisele poetului în acest caz „Partir c'est mourir un peu“ se 
dovedesc complect falşa, pentrucă a că'ători în aceste con- 
diții înseamnă „a muri complectamente“. 

E situaţia puţin invidiată, când călătorului nu-i. mai 
şade bine cu drumul, ci dimpotrivă, stă liniştit acasă, în 
halat şi papuci, având pungi cu ghiaţă la cap, şi strângând 
în dinți sâmburi de dovleac în semn de simpatie pentru re- 
luarea raporturilor cu Sovietele. 

Frigurile de călătorie pot fi rezultatul unui impuls or- 
ganic : nevoie, curiozitate literară sau pur şi simplu: „Uite, 
dragă, mi-a venit şi mie aşa nu ştiu cum!“ 

Dupăcum puteţi constata uşor, bolnavul dă explicaţii 
vagi, evasive, cu glas nesigur, încet şi tâmp. In ultima ana- 
liză, ideia este microbul bolii (frigurile de călătorie). Odată 
ce a încolţit în creer (peri ada de incubație) ţin-te neică 
(expresia de pe urmă, cea nemedicală nu-mi aparţine, o am 
de împrumut, dintr'o lucrare scrisă la limba română de către 
un candidat titrat la un examen C.F.R) 

Dela creer, microbul se deplasează apoi la inimă, ac- 
celerându-i bătăile pentruca în cele din urmă, trecând în 
nervi, să provoace o siare de _irascibilitate, de neliniște. In 
această fază, chinina nu ajută, deasemeni bromura nu are 
nici o eficacitate. Băuturile “răcoritoare (alcoolice) s'au dove- 
dit complect neputincioase. Specia de îriguri care face obiec- 
tul descrierei de față provoacă în unanimitatea cazurilor ha- 
lucinaţii auditive, senzoriale, sau olfactive: vagoane, locomo- 
tive, peroane, stâlpi de telegraf, fluerături, aburi, vite cornute 
(cari, atunci când soții se duc Sămbăta să-și vadă scumpele 
lor soţii, ce-şi fac cura la mare, se miră foarte, pentru care 
cuvânt lumea le atribue acestor domni aceiași podoabă la 
cap întocinai cași lor!) 

Toate acestea, pacientul le vede amestecate, răsturnate 

Într'o horă hâluciriărită, apocaliptică, Frigurile se accentuează 
cu cât se apropie data și ora plecării. Un alt aspect al 
bolii (sau ai boalei — decând cu lămuririle ortografice ale 
Academiei nici nu ştii cum să mai scrii), e acela care se 
manifestă printr'o voință imperativă de a consulta o carte: 
un mers ai! trenurilor sau un placat. 

“A, cu placatele e tare frumos, In faţa lor, bolnavul are 
impresia că se transportă imaginar la destinaţie, printre fur- 
-culițe şi cuțite încrucișate, cari întocmai ca nişte furci cau- 
dine îi indică drumul. La atingerea acestor săgeți bolnavul 
simte o durere vie. Sunt apoi liniile orizontale, cari ca nişte 
obstacole de cursă ațâță fantezia încălzită a bolnavului care, 
parcurgându-le cu degetul, (deaceia sunt murdare), mar- 
chează din umeri un inconştient efort, iar în picioare acuză 
furnicături cari îi dau ghes să sară. 

in spatele unor astfel de bolnavi avansați, se pot auzi 
.. distinct vorbe fără şir, iar unii încep a ţopăi deabinelea şi 
Chiar a îluera ca trenul. 

Fără a trebui să fie confundați cu indivizii cari au 
mâncat măsălariță sau au consumat ciuperci (fără a le fi dat 
în prealabil să le guste soacra), ei dau probe evidente de 
oameni puţin săriţi, de cari familia, eventual societatea, ar 
trebui să ție socoteală. 

La ghișeu bolnavul are ocazia să se întâlnească cu: 
alți bolnavi. 
| Aici, dacă n'ai şti că te găsești înir'o sală de aștep- 
tare a gării, ușor ai fi dispus să admiţi că-şi aşteaptă rândul, 
în anticamera de consultație a unui medic. Tuturor solician- 
" ţilor de bilete li se pare că d-l casier e de o încetineală 
exasperantă. - 

Se vociferează, .se aduc învinuiri administraţiei drumu- 
lui de fier. Unii bat din picioare, aiţii plescăesc din limbă. 

Câteodată intervine câte-o gâlceavă între bolnavi, po- 
tolită cu multă greutate de către organele însărcinate cu 
asigurarea liniştei. 

In cazul de față gardienii îşi iau rolul cu totul în se- 
rios, Vocabularul e plin uneori şi cu proză frumoasă care 
se debitează în faţa ghișeului cu multă dezinvoltură ex: 

— Noi, publicul, (bolnavii) suntem la dispoziţia lor 
(casierilor) sau ei (măgarii) sunt la dispoziţia noastră ? 

Să-i vezi apoi cum se caută prin toate buzunarile 
căutând banii, cu degetele tremurânde de enervare bat 
darabana pe mescioara ghișeului sau decretează solemn: 
„Imediat ce mă întorc vorbesc eu cu Mereuţă, pentru a-i 
arăta halul în care se vând biletele“. | 

In sfârșit. bolnavul ajuns în compartiment, şi asta după 
o serie întreagă de peripeții, trage o raită pe culoar. [ţi 


face impresia că ar căuta pe cineva. Adevărul e că nu ut- 
măreşte nimic, o face asta numai aşa... de boală. 

Ce credeţi ? Această ultimă manitestare, vindecă complect 
bolnavul. Culoarul, joacă în cazul nostru rolul de supapă de 


descărcare a nervilor. 
George Carara 


Inaugurarea liniei aeriene române 
București—Cluj-Praga 


Rolui important al Soc. S. A.R. T. A. în desvol- 
tarea aviaţiei comerciale românești. — Construirea 
aeroportului la Cluj este o necesitate imperioasă. 


Se cunosc pretutindeni progresele enorme ce s'au în- 
registrat pe teren aviatic în ultimii ani. Toate țările mai 
importante, dispun de linii aericne pe cari se fac curse re- 





Asistenţa cu ocazia inaugurării liniei române a Soc. S. A.R.T.A. 
Bucureşti — Cluj — Praga. 
DI. Inspector Gl. Administrativ V. Hodor, D-na V. Pulca, DI. Victor Pulca 
chestorul Poliţiei Cluj şi DI. losipescu comandantul aeroportului 
controlând: documentele avionului, 


gulate atât pentru pasageri cât şi de mărfuri. Incurajaţi de 
succesele înregistrate în străinătate s'a început şi la noi o 
organizare mai temeinică. In acest scop nu demult a luat 
ființă Societatea S. A. R, T. A. care după câteva zile a 

deschis o mulțime de linii aieriene interne cât şi unele 
internaţionale. 

Inaugurarea liniilor internaţionale s'a început cu acea 
care leagă țara noastră cu Cehoslovacia prin Bucureşti—Cluj— 
Praha. Odată cu înființarea acestei linii vom avea curse zil- 
nice între Bucureşti— Cluj—Praga, aşa că pasagerii în cazuri 
urgente nu vor fi nevoiți să aştepte avionul tot la două zile 
odată. 

Soc. română pe noua linie a pus în funcţiune avioane 
Potez No. 56 cu 7 locuri, 2 pentru echipaj şi 5 pentru pa- 
sageri. Viteza acestor avioane este de 240—270 de km. pe 
oră. Noile avioane sunt prevăzute cu tot confortul necesar 
iar luxul acestor aparate satisface ori ce gusturi rafinate. 
Ca noutate trebue să amintim că avioanele Potez No. 56. 





pisica Potez 56 al Soc. S. A. R T. A. ca-e face cursa între 
București— Cluj— Praga. 


sunt prevăzute cu un dispozitiv special pentru ridicarea ro- 
ților sub planuri în timpul zborului, această invenţie. face 
posibil mărirea. vitezei. 

S. A. R. T. A. odată cu inaugurarea acestei linii a mai 
decshis curse între Bucureşti—Craiova— Timişoara—Arad. 
București — Constanţa — Balcic. București - Galaţi — Cetatea 
Albă şi alte linii interne importante. 

După informaţiile ce le deținem se proectează ca în 
curând să se inaugureze alte linii importante internaţionale. 

Soc. S. A R. T. A. are menirea să desvoalte aviația 
comercială la noi ridicându-o la nivelul care trebue să stea 
în comparaţie cu alte state. 

O problemă arzătoare care se ridică incontinuu' când 
este vorba de desvoltarea aviaţiei civile e acea a aero- 
porturilor. 

lată de pildă Clujul, capitala Ardealului, deşi are legă- 
tură cu linie internațională până în prezent nu dispune de 
aeroport civil. Cu toate ordinele primite de Municipiu din 
partea Subsecretariatului de Stat al Aerului, încă nu s'a luat 
nici o măsură serioasă în această privință. Ori, oraşul Cluj 
ar trebui să dea un exemplu pentru a încuraja ca și popu- 
laţia să vină în ajutorul aviaţiei. Ridicarea aeroporturilor este 
o necesitate mai cu seamă în zilele aceste de nesiguranţă. 

Pentru ca cei interesați să-și dea seama de importanța 
faptelor, vom cita câteva cuvinte din declarațiile recente a 
d-lui Subsecretar de Stat al aerului : 


„In zece minute o flotă aeriană ajunge, dela cea 
mai apropiată frontieră, la Bucureşti. 

Un avion de bombardament duce 1—2 tone de 
bombe. O singură bombă poate face imposibilă opera 
de stingere a incendiilor, provocate simultan prin 

- bombe incendiare. 

In timp de pace, aviația este mijlocul cel mai 
rapid de transport al călătorilor. 

Ajutând aviația vă apărați nu numai ţara ci şi 
familia d-voastră şi avutul d-voastră. Fără un larg 
sprijin material şi moral al populaţiei, nu e posibilă 
creiarea unui organism aviatic de apărare bine pus 
la punct“, 


Deci trebue să fim cu mare băgare de seamă şi să ne 
pregătim din timp pentru orice eventualitate. 





Dacă vreți pace şi respectarea hotarelor 
României Mari 
înscrieți-vă în 
Liga Antirevizionistă 
Română. 

Sediul Calea Regele Ferdinand Nr. 110. 

VIZITAŢI 


renumita Stațiune bal- 
neară 


SOVATA 


Locul de întâlnire şi re- 
creiare al lumii selecte 











Vederea generală a noului cazinou și a lacului. 


Inovaţiile făcute asi- 
gură vizitatorilor toată 
comoditatea. 

Descompunerea 
imperiului habsburgic 


»Cu privire la Franz Ferdinand“ 
de C. Graur, editura „Adeverul“ 1935 


In zilele trecute a apărut pe piața literară cartea de 
valoroase documente istorice a dlui Const. Graur, unul din 
directorii ziarelor „Adeverul“ și „Dimineaţa“. In această 
lucrare d. Graur care a fost timp de un deceniu corespon- 
dentul la Viena al celor două ziare, analizează cu o metodă 
de strictă cumpănire ştiinţifică, întreagă atmosfera publică a 
vieţii de stat austriace pe vremea moștenitorului de tron 
Franz Ferdinand, care avea să fie răpus de un glonte de 
revolver la Sarajevo. 

Cartea aceasta este cu atât mai prețioasă cu cât Franz 
Ferdinand era socotit pe vremuri ca un amic al naţionalită- 
ților din fosta monarhie austro-ungară și astfel el era taxat 
de către mulți oameni politici, ca un proteguitor al Români- 
lor din Transilvania şi Bucovina. 

Dar şi în afară de aceasta, studiul istoric și politic al 
dlui Graur comportă un deosebit interes pentru cititorii ro- 
mâni. Țara noastră se află azi la răscrucea imperiilor moarte: 
Austria- Ungaria şi Rusia. Condiţiunile vieţii politice din aceste 
două țări, atmosfera acelor vremuri, greşalele cari au pus 
cruce de mormânt la căpătâiul a'or două Dinastii, sunt lec- 
țiuni foarte interesante pentru acela care vrea să adâncească 
motivele pentru cari cele două mari imperii s'au prăbuşit. 

In cartea d-lui Const. Graur, figura moştenitorului de 
tron Franz Ferdinand, este prezentată poate pentru prima 
oară în plină lumină. După trecerea alor 21 de ani dela 
drama din Serajevo, amintirile se cristalizează, memoriile nu 
mai rețin decât ceeace este esenţial şi caracteristic, patimile 
se sting şi dragostea de adevăr sporeşte. Nu este de mirare 
dacă în urma acestor fapte, Franz Ferdinand nu ne mai 
apare aşa cum îl cunoaşteam din legende. In primul rând 
d. Graur ne dovedește că acest moștenitor al tronului nu 
ara un Sincer iubitor al naționalităților, ci se folosea de ele, 
numai pentru a contrabalansa ambițiile prea mari ale ungu- 
rilor dela Budapesta. Franz Ferdinand ca și strămoșii săi, 
se pregătea să guverneze cu deviza: divide et impera. 

In ceeace priveşte originile răsboiului mondial şi mai 
ales problema responsabilității pentru declanșarea lui, d. 
Graur ţine să ne arate cu documente preţioase, că nu faptul 

asasinării lui Franz Ferdinand a î'st motivul răsboiului: În 
__ această crimă Austro- Ungaria găsise doar un' pretext pentru 
a putea ataca Serbia, In realitate, răsboiul era pregătit de 
către contele Berchtold şi de către partidul militarilor încă 
de multă vreme, aşteptându-se doar momentul prielnic pen- 
tru a se putea da curs ostilităților. 

Cartea d-lui Graur, ține seama de tot ceeace a apărut 
până acum cu privire la Franz Ferdinand în toate literatu- 
rile politice din Europa. Deaceea ea realizează cea mai bună | 
sinteză a epocii acestui moştenitor de tron, care era un de- 
mocrat platonic, plin de sentimente cezariene. 

Deosebit de interesante, sunt în cartea d-lui Graur, 
capitolele în cari se ocupă de politica față de România a 
Austro- Ungariei, precum şi capitolele în cari arată ascen- 
siunea partidului social-creştin, precum şi decadenţa lui în 
timpul când socialiștii câştigau tot mai mult țeren pe vas- 
te!e întinsuri ale sufragiului universal. 

Dinastia habsburgilor era destinată pieirii. Viaţa tragică 
şi măreaţă în acelaşi timp a penultimului rege şi împărat, 


„Francisc Ferdinand, conține în ea toate fenomenele unui 


amurg îndoliat. Nimic nu i-a fost cruțat bătrânului monarh, 
dar pe toate. el le-a îndurat cu resemnarea unui condamnat 
la moarte. In timpul domniei sale, casa domnitoare de Au- 
stria, a suportat din partea soartei cele mai grozave lovituri. 
Asasinate, atentate, sinucideri, toate nenorocirile s'au abătut 
“peste capul habsburgilor. 

Cartea d-lui Graur înfăţişează întreg acest tablou al 
unei monarhii care se sfarâmă, în scene de un puternic 
realism, în documente strict ştiinţifice şi în lumina aminti- 
rilor personale. ale acelor vremuri pe cari d-sa le-a pe- 
trecut la Viena. Volumul de peste 550 pagini se citește cu mare 
interes, astfel încât îl recomandătn şi noi tuturor abonaților 
noştri. . P. B. 


Numai jucătorul stăruitor 
poate avea un câştig sigur! 


| Renoiţi lozurile din timp la 





Banca lliescu S. A. Cluj 


cea mai mare și norocoasă | 








colectură ardeleană și 
bănățeană. 

Primul pas spre reali- 
zarea elecirificării 


Ardealului de Nord 


Importanța alimentării orașului Turda cu energie 
electrică din partea Soc. Șorecani. — Comercializa- 
rea Uzinei Electrice Turda a fosi aprobată de Con- 
siliul de miniștri. — Ingenunchiarea inginerului Mota. 


„Viața Ardealului“ a fost prima publicaţie economică 
care s'a ocupat în mod serios şi constant de problema „Elec- 
trificării Ardealului de nord“ 
PT Dim pe baza planului, elaborat 
| cu ani înainte din partea d- 
| » lor dr. Victor Deleu de- 
putat, fost primar al muni- 
cipiului Cluj și d. ing. Eu- 
gen Munteanu directorul 
general al Uzinei Electrice 
S. A. Cluj. Pe atunci se 
credea că aceste planuri sunt 
simple iluzii, a unor oameni 
de bună credință, cari voiau 
să aducă un aport în viața 
economică a țării, dar lipsa 
de energie şi neînțelegerea 
lucrurilor reale la noi, va 
face ca aceste planuri să nu 
se înfăptuiască niciodată. In 
această problemă am  con- 
sultat diferite persoane mar- 
i : cunte, cari posedă roluri im- 
portante în viața economică 
DI. Dr. VICTOR DELEU a țării şi toți s-au arătat 
deputat, preşedintele foirte rezervaţi de preocupă- 
Soc. Șorecani rile atât de vaste ale d-lor 
dr. V. Deleu și ing. Eugen 
Munteanu. Evoluarea lucrurilor şi faptele, au dovedit că cei 
mulți nu au înțeles această problemă și că deși planurile 
elaborate de cei doi reprezentanți ai intereselor colectivității 
sunt îndrăznețe, totuși se pot realiza. 





ie DE ci 


Recenta aprobare din partea Consiliului de miniștri, a 
comercializării, Uzinei electrice comunale din Turda şi alimen- 
tarea orașului cu cantitatea de curent electrice necesar din 
partea Soc. Șorecani, este un început real care merge cu pași 
calculați matematic, spre realizarea planului „E lectriji- 
cării Ardealului de nord“. 

Sigur, că cercurile economice văzând prima realizare, se 
vor întreba, în ce constă electrificarea Ardealului de nord şi 
cari sunt eventualele avantagii a consumatorilor ? 

Iată în câteva cuvinte detaliile în această chestiune, 

Uzina electrică din Șorecani 
construită după principiile cele mai moderne 


după însăşi declarațiile d-lui ing. Eugen Munteanu, elabora- 
torul planului, din punct de vedere technic : 

„Apele Someșului și Minele de Cărbuni din Șorecani cu 
Centrale electrice amenajate pentru exploatarea lor, cu largi 
posibilități de amplificare sunt chemate a alimenta centrele de 
consumaţie ale Ardealului de Nord prin crearea unei rețele 
regionale de distribuție de înaltă tensiune. 

In scopul de a populariza ideia unei înființări coopera- 
tive pentru distribuirea energiei electrice, ce formează un drept 
regalian pentru comune, asigurat prin legea energiei, am 
arătat, că soluția cea mai potrivită este înființarea unui tra- 

seu inelar, traversând toate centrele principele de consumație 
și asigurând alimentorea lor din două părți. 

Drept p'an general ar fi legarea Centralei Șorecani cu 
Baia- Mare prin  Cluj— Dej—Baia-Mare, continuând apoi 
prin Satu-Mare,  Careii-Mari, Tăşnad - Marghita— Oradea 
Mare, Ciucea și Aghireș, de unde s'ar putea ușor construi 
derivații secundare pentru alimentarea centrelor mai mici, 
puncie, cari cad în afară şi înăuntrul traseului inelar. Astfel 
ar fi o derivație dela punctul Dej spre Bistrița și Năsăud, 
dela Boia-Maăre, spre Sighet, dela Tăşnad s'au dela Ciucea 
spre Zălau, Șimleul-Silvaniei, iar dela Cluj la Turda etc. 


Eftinirea curentului electric 


In afară de marea importanță și însemnătatea ce ar 
avea-0 această parte de țară prin electrificarea ce se proec- 
tează, industria ar face un mare pas înainte, și s'ar ajunge 
la eftinirea curentului electric. Căci, Soc. Șorecani cu in- 
vestiții minime poate ridica producția energiei electrice la o 
cantitate înzecită a celei actuale. Aceasta sigur că ar aduce 
cu sine o eftinire a curentului electric aproape la jumate a celei 
de azi. Reducerea prețulai este în strânsă legătură cu gan- 
Iumul de consumație, căci cu cât consumația este mai mare 
prețurile pot fi micşorate și invers. 


Din marele plan abia se realiză un mic început, dar 
acest „mic“ are o însemnătate mare, având în vedere lupta 
ce s'a dat din partea Soc. de Gaz Metan, pentru zădărni- 
cirea inițiativei Soc. Șorecani, respective orașului Turda. 

Faptul că d Ing. Motaş, în această chestiune a fost 
îngenunchiat, deși se laudă în continuu cu amici potitici dela 
putere, cste o dovadă și speranță pentru viitor, că problemele 
mari, de interes colectiv, în evoluția lor, nu pot fi oprite de 
impulsul capricios a unor oameni fără de simțul realității şi 
cari își iau aere de dictator. 

Credem că ar fi mai bine, afât în interesul societăților 
respective cât și a cetățenilor să se lucreze armonios, având 
în vedere mai presus de tot, ținta spre mai bine. 





MODE ALESE DE TOAMNĂ LA 


EUGEN SZABO 
CLUJ, CAL. REG. FERDINAND 

Numai dacă jucaţi toate 4 
clasele, puteți câştiga!!! 





Sansele. loteriei cresc 
colosalla fiecare clasă! 


Hu aveţi motiv să vă descurajați!! 


Tragerea clasei IL | 
la 15 August 1935 


Reiînoiţi lozurile 
clasei Il.al!!! 
Cei ce nu reînoiesc lo- 
zurile, fac profit altora, 
câd din marea masă a 
câştigătorilor, iar  su- 
mele achitate de ei se îm- 
part la ceilalalți jucători. 


Colectori principali în Ardeal şi Banat: 


Arad Banca Goldschmidt Oradea Banca Dacia - 
Casa de Păstrare Union i 
Braşov „Fortuna“ Alex. Enkel=. Tg.Mureş Ernest Râvesz 
hardt Timişoara Banca Centrală 
Cluj Banca lliescu S. A.- Banca de Scont 
Economia succ. Banca Timișoarei 


„_ B-ca comercială de credit 

Conflictul Italo = Abisinian se agravează 
după eșuarea tratativelor dintre de=nii 


Laval, Eden şi baronul Aloisi 


Declaraţiile semnificative ale reprezentantului Italiei 


Privirea întregii lumi era aţântită spre Paris, cu ocazia 
tratativelor începute între reprezentanţii Franţei, Angliei şi 
Italiei. Se spera că aceste tratative iniţiate de d. Laval, vor 
avea careva succes și 
prin aceasta conflictul 
Italo- Abisinian va putea 
fi în parte lichidat. 
După mai multe şe- 
dințe agitate între cei 
trei bărbaţi de stat și 
după instrucțiuni ce- 
rute din pa tza guver- 
nelor respective, trata- 
tivele au fost brusc 
întrerupte. 

Eşuarea acestor tra- 
tative pot să aibă con- 
secințe fcarle grave, 
nu numai în conflictul 
cu Abisinia, ci pentru 
întreaga pace a Eu- 
ropei. Faptul că între 
popoarele europene 
mai domină multiplele 
conflicte grave, de or- 

LAVAL din politic şi economic 

încingerea focului în 

Africa, poate trece cu uşurinţă asupra continentului nostru. 

Contlictul Italo-Abisinian prezintă simtome foarte grave şi 

adâncirea lui poate cu ușurință provoca în Europa momen- 
tele critice ale anului 1914. 

Amestecul marilor puteri în acest conflict numai de- 
zastru poate provoca. Faptul că Italia continuă înainte trimi- 
terea armatei sale în Abisinia şi prin aceasta se cheltuiește 
o mare parte din bugetul Statului, ducele Mussolini sigur 
că ştie unde poate să-şi câştige spesele de expediţie. 

Speranţele şi salvarea situaţiei nu este cu totul pier- 
dută, ultimul cuvânt în această gravă problemă îl are Con- 
siliul Ligii Naţiunilor care se va întruni în ziua de 4 Sep- 
tembrie la Geneva. 





N 


Declaraţiile semnificative a baronului Aloisi 


După eşuarea tratativelor între cele trei mari puteri, ba- 
ronul Aloisi, reprezentantul Italiei a făcut declaraţii semnifi- 





EDEN 


Italiei şi prin aceasta şi 
a fascismului. 


Forţa armatei italiene 


Italia fascistă fără în- 
doială are o armată mult 


superioară celei abisini- 


ene, Această armată în 
afară de materialul tech- 
nic, tunuri, tancuri, mi- 
traliere, maşini blindate, 
gaze şi marele roiu al 
avioanelor, dispune de 
forța cea puternică a en- 
tuziasmului naționalist să- 
dit atât de minunat din 
partea lui. Mussolini. 
Entuziasmul și  tech- 
nica, aceste două forţe 
uriaşe, cu siguranță că 
va duce la biruință ar- 
matele Italiei fasciste, 

cative şi din cari reiese 
intenţiile hotărâte a Du- 
celui de a nu ceda sub 
nici o formă presiunilor 
ce se face din partea 
Angliei în conflictul Ita- 
lo- Abisinian 

Reprezentantul Italiei a 
spus ; „orice tratative 
după părerea mea sunt 
inutile din moment ce 
Italia este hotărâtă să 
rezoalve acest conflict 
după cum îi dictează 
interesele“. 

Analizând cuvintele ba- 
ronului Aloisi reiese clar 
că Italia este hotărâtă să 
înceapă ostilitățile cu A- 
bisinia în cel mai scurt 
timp. Mussolini este ho- 
tărât ca prin orice mij- 
loace să aducă victoria 


Baronul ALOISI 


Ahmed Zogu, regele și 
eroul albanez 


Comparaţie intre Albania de azi 
și cea din trecut 


Câteva lămuriri 


date de di. Basile Dogani 


Consul General a! Albaniei în România 


, Cu ocazia recentelor evenimente petrecute în Albania, 
ni Sa dat posibilitatea de a vorbi cu dl. Basile Dogani 


consul Gl. al Al- 
baniei la Bucureşti, 
binevoind dsa să 
ne spună o mul- 
țime de lucruri in- 
teresante despre 
această țară. 

DI. Dogani, vor- 
beşte despre Albania 
ca de o poezie iu- 
bită care stă cres- 
tată în adâncul ini- 
mei unui poet. 

Amănuntele isto- 
rice din cele mai 
vechi timpuri, situ- 
ația politică, com- 
parația între  Al- 
bania de azi şi cea 
din trecut este og- 
lindită de al. Do- 
guni, atât de clar 
încât îţi face impresia 
că d-sa este un pro- 
fesor specialist în 
această materie. Pri- 
virea lucrurilor atâta 
de clar dă dovadă 
că dl. Dogani este 








BASILE DOGANI 
CONSUL GENERAL AL ALBANIEI ÎN ROMÂNIA 


om de o cultură vastă și care ar face cinste în corpul dip- 
lomatic al orcărui stat din apus. 
ȘI, acum să vorbim prin cuvintele dlui Basile Dogani, 
„Crestele ascuţite și prăpăstioase ale Albaniei muntoase, 
sunt luminate de zorile unei civilizaţii noi. O renaștere care 
șterge toate amnitirile dureroase și urâte ale trecutului atât 

“de sbuciumat, pune din zi în zi tot mai multă stăpânire pe 
“- sufletul acestui popor renăscut la viață naţională, în urma 
răsboiului mondial. . . 

Toată această splendidă ascensiune a Albaniei libere și 


independente este opera unui singur om: Regele Ahmed : 


Zogu |. 3 

Un caracter plin de antice virtuţi, un ostaș neînfricat, 
un părinte înțelept al poporului, un om dârz, o energie 
neobosită, un organizator fecund, aşa se prezintă regele 
Ahmed Zogu în faţa istoriei, a contemporanilor și a supușilor 
săi. Pentru a putea evalua recunoștința imensă pe care po- 
porul albanez o datorează regelui său este suficient să 
aruncăm o. privre asupra a ceeace a fost Albania în trecut 
şi asupra stării sale de acum. 

Albanezii sunt cel din urmă popor cari și-au recâștigat 
independenţa în urma răsboiului mondial. Depe vremea ve- 
chilor Illyri, țărişoara lor a trăit sub permanente cutropiri, 
măcinată de lupte fratricide, de lupte pentru supremaţii tem- 
porare şi de lupte religioase între albanezii cari au trecut 
la religia: musulmană și aceia cari au rămas adepţi ai relj 
giei creştine. 

Disciplina și normele. cări stăpânesc viaţa popoarelor 
independente și civilizate, au fost întroduse în Albania -de 
Ahmed Zogu. 

Ar îi greu de analizat căror împrejurări se datorește 
"ascensiunea romantică a lui Ahmed Zogu la tronul țării 
sale. Prestigiu personal 2 Concurs de împrejurări ? Jocul. in- 
fluențelor politice internaționale ? Orice explicaţie s'ar căuta, 
fapt este că personalitatea regelui Ahmed Zogu domină in- 
tegral viaţa ţării sale. leşit din mijlocul unui popor la care 
autoritatea" tatălui de familie nu suferă nici o conteslaţie, 
regele îşi administrează singur țara pe care a dus-o pe 
căile. înfloririi. | 

Pentru albanezi, omul de stat și conducătorul suprem 
trebuie să fie în primul rând un soldat. Un erou care să 
"dispreţuiască pericolul şi să nu ţină cont de prețul vieții 
sale. Acest popor de răsboinici nu ar putea suporta un . 
prinț limfatic. lată dece portretul regelui lor se află afișat 
pretutindeni alături de chipul eroului național Skander-bey 
care a repurtat în evul mediu, pe vremea lui Vlad Dracul, 
victorii atât de strălucite împotriva turcilor: 

Privirea de vultur a acestui rege reflectează voința d 

a învinge în orice împrejurări. at 
“Incepând cu anul 168 a. Chr. când regele Gentius a 
trebuit să se predea legiunilor romane, Albanezii au suportat 
toăte srăpânirile popoarelor cari s'au abătut asupra penin- 
sulei balcanice. Retrași în munți, ei au păstrat însă neatinsă. 

flacăra independenţei lor. Astfel în plin secol modern, ei 
mai păstrează încă în viaţa lor moravurile patriarhale, aus- 
tere şi câte odată teribil de crude, cari constituie legi pu- 
ternice în societatea lor, 

Celula fundamentală a acestei societăţi originale este 
familia. Mai multe familii cu aceeași ascendență, formează 
organizația intermediară între familie şi trib, care se numeşte 
„Mehelle“. Şeful „Mehelle“ care se recrutează prin scrutin, 
se numeşte Gijopar. „Mehellele“ reunite formează tribul, al 
cărui şei este numit „Bairaktar“, adică păstrătorul steagului. 

In cursul veacurilor mişcarea: de redeşteptare naţională 
a albanezilor a fost susținută îndeosebi de către coloniile de 
albanezi emigrate în. America, Franţa, Anglia, România etc. 
Prima manifestare de independență albaneză sa produs în 
anul 1912 când patriotul Ismail Kemal a convocat un con- 
gres naţional la Valona, unde s'a proclamat independenţa. 
Momentul internaţional era prielnic pentrucă Italia şi Austria 
cari se temeau de expansiunea slavă în peninsula balcanică, 
vedeau cu ochi buni reînvierea statului albanez. 

Din nefericire chiar în acest timp au început teribile 
lupte civile şi fratricide în Albania, astfel încât independenţa 
nu S'a putut câştiga. Conferința dela Londra din anul 19.4 
a stabilit caracterul de principat constituțional şi ereditar 
Albaniei, sub garanția marilor puteri. 

Principele de Wied care a fost primul domnitor alba- 
nez, nu a rămas pe tron decât câteva luni. El nu a putut 
stăpâni sufletul acestui popor. Anarhia era şi mai mare de- 
cât înainte. La începutul răsboiului mondial Albania îşi pier- 
dea din nou independența pe care abia și-o câștigase. 

In timpul răsboiului mondial, Albania a fost stăpânită 
și ocupată militariceşte de către austro-ungari, greci, fran- 
cezi și italieni. In acest timp a organizat Ahmed Zogu, abia 
trecut de 20 de ani, un mare congres pan-albanez la Elbas- 
san, relevându-se încă de pe acea vreme ca un viitor şef al 
poporului său. 

In timpul conferinței de pace, Ahmed Zogu a participat 
la organizarea congresului dela Luschna, care a ales o repre- 
zentanță naţională. Cu acest prilej Ahmed Zogu la vârsta de 
26 de ani, a fost numit ministru de interne în guvernul 
care s'a format iar câțiva ani mai târziu a ajuns chiat prim- 
ministru şi președinte de republică a Albaniei. In acest timp 
el a condus la multe victorii trupele naţionale ale Albaniei, 
în luptele civile cari erau la ordinea zilei. In anul 1924 în 
urma unei conjuraţii care a răsturnat guvernul a trebuit să 
se refugieze în Jugoslavia, de unde s'a întors după un an 
ocupând din nou capitala ţării sale ca ajutorul armatei. 

In 1 Septemvrie 1928 republica albaneză a fost con- 

“ verțită În monarhie ereditară sub sceptrul lui Ahmed Zogu 
|. De atunci a devenit Albania o ţară de ordine, carexşi-a 
însușit complect formele vieţii civilizate din apus“. 
: DI. Basile Dogani despre recentele tulburări spune 
“următoarele : Di 
„După informaţiile mele așa zisele „furburări din Al- 
bania“ se rezumă la încercările unei frânturi de politiciani 
- cari nu se împacă cu ideia de ordine, Totul s'a potolit încă 
„din prima zi şi în Albania este liniște complectă“. 

Unde este zestrea Ardealului? 
Se bate punte între prăpastia Maniu-— Vaida : 


La praznicul unirii, Ardealul s'a prezentat în anul 1918 
cu 0 prețioasă zestre morală, care a încântat inimile tuturor 
Românilor. din 
celelalte provincii 
şi a dat ocaziune 
spiritului popular 
de a inventa acel 
refren al tuturor 
nădejdilor, care 
suna: „să vie 
ardelenii !* 
Bănuiţi multă 
vreme acolo unde 
ei ar fi trebuit să 
se bucure dintru 
început de toată 
încrederea,  ca- 
lomniaţi ani dea- 
“rândul de către 
vameşi şi farisei, 
prezentaţi castre- 
ini de sufletul 
neamului .româ- 
nesc şi ținuți me- 
reu - departe de 
treburile publice, 
ardelenii au im= 
primat vieţii poli- 
tice din primul 
A , î] deceniu de după 
D. IULIU MANIU unire un ritm de 
cetățenească pro- 
testare care va rămâne înscris ca un mare act de solidari- 
tate al întregei colectivități româneşti. Lupta a fost obosi- 
toare, iar cele dintâiu victime ale ei au fost ardelenii cari au 
părăsit gregarismul acestei provincii, descălecând ca trădă- 
tori pe caldarâmul capitalei. y 
Primul stol de dezertori l-au format - fruntașii cari în 
anul 1926 au tradat partidul naţional, urmându-l pe mare- 
şalul Averescu. Zădărnicia acestei trădări este azi complect 
evidenţiată, căci toți aceşti fruntaşi ardeleni, între cari se 
află personalităţi de reală valoare, sunt scoși din viața poli- 
tică, trecuţi pe linie moartă, în afară de d. Octavian Goga, 

- are Şi dânsul a aterizat atât de nenorocit în gruparea d- 
lui Cuza. : | | | | 
_* A doua defecţiune morală şi: psichologică, mult. mai 
importantă decât cea dintâiu, care a sdruncinat din temelii 

i solidaritatea ardelenească tre- 
buie căultată în: guvernările 
partidului naţional-țărănese din . 
ultimii ani, cărora ardelenii 
le-au dat girul lor, fără a. pu- 
tea executa programul pentru 
“care au militat un deceniu în 
opoziţie. 

Ultima şi cea mai dureroasă 
defecțiune, pe care nici inte- 
lectualii şi nici țăranii nu o 
pricep, este despărţirea după 
O. viață de prietenie a dlor 
Maniu şi Vaida. Cu acest ca- 
„_pitol, falimentul ardelenismu- 
* lui în politica generală a ţării 
este complect. Cei doi bărbaţi 
ale căror cărări nu se'mai 
încrucişează azi, sunt singurii 
oamenii politici de mare va- 

D. VAIDA: VOEVOD loare pe cari îi are ţara. Intre 

a E - aceia cari şi-au închinat vie= 

țile lor pentru îzbândirea idealului naţional ei sunt singurii 

titani cari mai supraviețuiesc, | 
„Misiunea acestor mari conducători de suflete, nu s'a 
încheiat cu realizarea unirii. In România Mare ei erau datori 

să stabilească un catechism politic. de fapte și de doctrină, . 

care se inspire generaţiile viitoare cel puţin pe un sfert de 

veac. Erau părinții a căror datorie era nu numai să predea 
„O bogată moștenire” copiilor, lor ci să-i înveţe cum trebuie 
gospodărită și păstrată această minune a istoriei, 

„In. locul tuturor acestora, dnii Maniu şi Vaida, îşi 
anihilează reciproc energia lor, se sfârşesc în aprige lupte de 
răsboi civil ardelenesc, învrăjbesc ardelenii în două tabere și 
reuşesc să neutralizeze orice forță politică a Ardealului. 
An de an, Ardealul devine tot mai puţin interesant pe harta 
de energie a vieţii politice românești, iar pe la guvern se 
perindă tot soiul de echipe ministeriale, în cari reprezentații 
Ardealului sunt doar niște figuranți. 

Constituiți în două tabere. vrăjmiaşe, ardelenii urmează 
şi azi pe vechii lor conducători, dar nu ca ordinioară pentru 
 earopi tirania și centralismul ci pentru a se răsboi ei 
între ei. i i zi 53 

Pentru oamenii politici de dincolo de Carpaţi specta= - 
colul este interesant și nelipsit de o deosebită savoare. Atâta 
vreme cât ardelenii se ceartă, nimeni nu tulbură afacerile 
lor grase. „Inter arma silent judices“! Această luptă poate 
să amuze şi cele două organizațiuni de stat major cari în- 
conjoară pe cel doi şefi ardeleni. Dar în ceeace priveşte 
marea populație a Ardealului, generaţia tânără şi țărănimea 
care i-a încadrat sfinți îngemănaţi în acelaşi chenar de 
icoană pe dnii Maniu şi Vaida, aceste două categorii nu vor 
putea justifica niciodată lupta surdă a acestor mari bărbaţi 
ai Ardealului. Nu poate ști nimenea dacă în intimitatea lor, 
aceşti doi frați cari se vitregesc s'au gândit vreodată la 
judecata istoriei. Fapt este că în momente de linişte sufle- 
tească şi de senină chibzuire, trebuie să-şi dea seama şi ei, 
cât de mult rău fac Ardealului, neutralizându-l și scoțându-l 
de pe harta politică a României Mari. 

Zestrea principală a Ardealului constă în solidaritatea 
oamenilor lui. Azi această solidaritate se distruge tot mai 
mult cu fiecare zi ce trece. Dacă doarine fereşte, dnii Maniu 
şi Vaida ar dispare din viaţă în acești ani, Ardealul rămâne 
la cheremul pieţei bucureştene şi la jocul liber al tuturor 
speculanţilor politici, fără a se mai putea ridica cel puţin un 
deceniu, 

lată aceasta este tragedia politică a Ardealului. Oameni 
de valoare cum sunt dnii Lupaș, Silviu Dragomir, luliu 
Haţieganu, sunt eliminaţi din viața politică, iar cei cari mai 
activează, îşi numără reciproc sâmbetele. Dacă nu se va 
întâmpla vre-o minune, atunci ardelenii vor cunoaște în cu- 
rând o nouă doină de jale, care va începe cu cuvintele: 
„peirea ta prin tine” ardelene“. T. Balint. 

MARNENLE SER VALE 
Greta Garbo și Marlene Dietrich 


s'au împăcat pe un vapor în drum spre Europa 


Toată lumea cinematografică discută cu viu interes 





GRETA GARBO 
tâlnească faţă în față în sa- 
lonul vaporului cu „Regina 
Cristiana“. 

După un salut reci- 
proc foarte rece, Marlene 
înfuriată s'a ridicat dela loc 
pentru a protesta pe cale 
radiofonică agenţiei respec- 
tive, trădarea zilei plecării. 
După 10—15 minute aceiaşi 
radiogramă a fost expediată 
din partea lui Garbo. 

Directorul agenţiei gă- 
sindu-se într'o dilemă deși 
nu avea nici un amestec în 
chestiune, a trimis ambelor 
artiste răspunsul următor: 
„Impăcaţi-vă imediat nu 
cauzaţi furtună pe mare“. 

Răspunsul spiritual al 
directorului a impresionat pe 





faptul că cele două vedete 
ale ecranului Garbo şi Ma- 
rlene, rivalele din Holly= 
w00d, au sosit zilele aceste 
în Europa. 

In legătură cu traver- 
sarea atlanticului a celor 
două stele, pe bordul ace- 
luiaş vapor, se vorbesc o 
seamă de scene interesante. 

Ambele artiste au ţinut 
în strict secret data călăto- 
riei, tocmai pentru a nu 
avea nici una nici alta, deo- 
sebita plăcere de a călători 
împreună. Secretul atât de 
mare a fost fatal în intenţia 
lor, căci tocmai aceasta a 
făcut ca după 2—3 ore 
dela plecarea vaporului 
Marlene Dietrich să se în- 





MARLENE DIETRICH 


ee 


cele două vedete şi peste puţin timp Marlene, a fost văzută 
de braț cu Sfinxul din Hollywood. 

La debarcare Greta Garbo a desminţit svonurile că va 
lua parte la serbările din Salzburg pentru -a întâlni pe 
Reinhardt. 


Poliţiştii din Budapesta mulțumesc 
colegilor români pentru primirea 
ospitalieră cu care au fost întâmpinați 


In zilele trecute un grup de poliţişti din poliţia 
Budapestană a sosit în ţară vizitând mai multe oraşe din 
România. Primul popas a fost la Cluj, unde au vizitat 
Chestura poliției, Teatrul Naţional, Catedrala ortodoxă, 
Ştrandul şi diferite muzee. In toate oraşele poliţiştii maghiari 





Reprezentanţii Poliţiei din Budapesta fotografiați cuzpoliţiştii 
din capitala Ardealului 


au fost primiți cu sinceritate colegială, ceeace a făcut ca 
după ajungerea lor în Budapesta, să adreseze românilor o 
frumoasă scrisoare de mulțumire. Totodată învitând pe 
polițiștii românijla Budapesta. 

Triumfalul Turneu al Revistei 
„Hunedoara Jubilează“ 


Studenţii Hunedoreni credincioşi tradiției înaugurată în 
anii posteriori unificării sufleteşti și în anul acesta s'au 
achitat conștiucios de misiunea lor, reprezentând în tot ju- 
dețul Hunedoara și Severin 
revista „Hunedoara Jubilează“ 
de d. George Saravan apre- 
ciat şi spiritual autor Clujan. 

Scrisă cu respectarea tu- 
turor regulelor revuistice (spi- 
rit, muzică aleasă, dansuri 
etc.) revista „Hunedoara Ju- 
bilează“ a avut în studenții 
Hunedoreni, interpreţi foarte 
buni cari s'au depăşit pe dân- 
şii sub magistrala conducere 
a d-lui Vintilă Rădulescu prim 
regisor al Teatrului Naţional 
Cluj, el însuşi autor (trei ta- 
blouri). şi actor „primus inter 
pares“. 

Tablourile d-lui George 
Saravan, jucate de d-nii D. 
Schiopu, Vintilă Rădulescu, D. GEORGE SARAVAN 
Liviu Vuia, Pamfil Mihailă, 

Coriolan Drăgan și d-şoarele Mimi Humiţa, Silvia Florea, 
Donica Moga au smuls tunete de aplauze, cupletele fiind 
îndelung bisate. 

S'au remarcat talente excepționale ca D-şoarele Silvia 
Florea, Mimi Humita și d. D. Schiopu. 

Orchestra condusă de d. Ştefan Ticudean dela Opera 
Română din Cluj şi compusă numai din studenţi (Preda, 
Glava, Olariu, Vanyolosi, Chiuda, a fost la înălțime, atât la 
spectacol cât şi la serata ce urmează după fiecare spectacol 
încheiată ca deobicei într'o veselie deosebită. 

Nu putem încheia acest articol fără a pomeni de con- 
ducătorii societăţii d-nii Armeanu, Pop Marcu şi Ştefan 
neobosiţi întru toate pentru ca turneul să fie deplin reuşit 
şi fără a ruga pe d. Gheorge Saravan ca în iarna anului 
1935—36 să ne facă și pe noi admiratorii săi Clujeni să-i 
admirăm o nouă revistă locală pe Scena Teatrului Naţional 
din Cluj. 





„ Material are ,.. interpreţi. se vor găsi... şi întrucât... 
oamenii... s'au schimbat, suntem sigur, că va avea un 
succes deplin. 

„d 


Poliția din Cluj ridicată 
la nivel apusean 


Datorită priceperii şi muncei intense depusă de dl. Victor 
Pulca Chestorul poliției din Cluj, poliția. din capitala Ardea- 
lului a luat o desvoltare care merită toată lauda. Educaţia 
fizică a gardienilor, înființarea echipelor speciate de biciclişti 
și motociclişti, reorganizarea serviciilor interne, sunt toate 
lucruri cari înainte de venirea dlui Pulca erau necunos- 
cute, 





Curs instructiv la şcoala canină 


Gardienii dela această chestură pentru a sta în fața 
ori cărui pericol ce-i amenință în exercițiul funcțiunii, sunt 
instruiți la box, luptă, scrimă și alle sporturi. Pe această 
cale s'a ajuns ca gardienii din Cluj să fie un corp disciplinat 
pe care se poate conta în ori ce împrejurări. Pe lângă edu- 

cația fizică nu se neglijează nici cea culturală. In acest scop 
nu demult s'a înființat un cor de 70 persoane, care în zilele 
trecule a debutat cu succes în fața publicului din Cluj. 
„O inovaţie întrodusă în zilele aceste a fost acea de a 
avea sergenții în posturi noaptea un bun tovarăș — cânele 





Școala canină cu boxe 


polițist. In acest scop poliția din Cluj dispune de un fel de 
soi de câni care a dat rezultate frumoase, în special la poli- 
țiile din Germania. : 

Toate aceste sunt dovezi că la poliția din Cluj se luc- 
rează, deşi cu fonduri extrem de reduse, totuși cu chibzuinţă 
și pricepere se obțin rezultate. 

Dl. V. Pulca merită din toate punctele de vedere laudă 
în postul ce-l ocupă. 





Vopseşte şi curăţă eftin 

Istoricul tipografiilor vechi româ- 
nești din București și Snagov 


de: Dr. OD. APOSTOL. 
Cluj 


Reproducem în rezumat, două capitole referitoare la 
„acest subiect, din interesanta și importanta lucrare, scrisă 
cu cirilice şi intitulată: „Disertaţie despre tipografiile româ- 
nești în Transilvania și învecinatele Țări dela începutul lor 
până la vremile noastre, scrisă de Vasilie Popp, a frumoa- 
selor Măestrii, a Filosofii şi Medicinei Doctor, și k. k. Mon- 
tano-Kameral Fisik în Zlagna. Sibiu, 1838. Sau tipărit la 
Gheorghie de Klozius* (100 pag. în 80. Nu ne îndoim că 
biblioteca mare a Academiei noastre, o posedă). | 
FI 
CAP. XIII. 


Bukurești (Bucurestinum) Oraș de căpălenie 
în județul Ilfovului, 


Engel în „Geschichte der Walachey“ (Halle 1804, 2-ter 
Theil), pag. 329, scrie că Șerban Vodă Caniacuzenul, ar îi 
făcut întâia tipografie în București.. Popp crede însă, bazat 
pe cartea „Kluciul sau keia învățăturii“, tipărită în 1675, în 
Bucureşti, că Duca-Vodă, care a domnit pe acel timp, sau 
Mitropolitul Varlaam, au ridicat prima tipografie românească. 
După moartea lui Brâncoveanu şi isgonirea Mitropolitului 
Antim, tipografia decade. In 1742 o ridică mitropolitul Neofil, 
după cum se vede din „Kazanii de prăznuire în București, 
1742“. De la 1793 —1819 tipografia suferă sub mitropoliţii 
Dosilei şi Nectarie „amândoi streini Epiroţi“. 

Referitor la aceştia Popp, la pag. 63—64a lucrării sale 
consultate dă următoarea notă pe care e reproducem întoc- 
mai: „Dysifeiu, mainainte Episcop "Buzăului s'au ales, și 
s'au întărit Mitropolit în 26 Sept. 1793. Vezi Condica Mitro- 
polii Bucureştilor. Lăsatus'au de Mitropolie în 16 Dec. 1812. 
Tot aceiaş condică. Muritau în Braşov în 26 Dec. 1826, și 
s'au îngropat la Capela greciască, lăsând după sine o avere 
de 18 mii galbini, afară de alte scule de mare preț. Necfarie, 
mainainte Episcop Râmnicului, s'au făcut Mitropolit în 16 
Dechem. 1812, iar în anul 1819, cât de voie, cât de nevoe 
s'au lăsat de Mitropolie. Vezi mai sus numita Condică. Acest 
Nectarie au murit în Braşov, în 13 Sept. 1825, și s'au în- 
gropat în Şchei la Besearica S. Nicolae, plin de ani, și de 
detorii, care făcuse pe socoteala şi numele S. Mitropolii 
Şi Popp continuă textul: „Trist scrie despre această tipo- 


49 


“grafie un Boiar patriot întrun cuvânt câtră Români din anul 
1821 : „O Tipografie, zice, era la Mitropolie, şi acum au 
„ajuns grajd de cai, şi coteneață păsărilor din curte. Slovele 
tipograficeşti, de bătrâne ce era să tocină și să ştearsără“, 
Tot Popp se plânge de neglijența Mitropolitului Grigorie, 
care „batăr că era Bărbat învăţat, totuş mai mult preţuia 
-prostimea vechimei, decât cultura veacului nostru“. 

In 1742, a mai existat în București, tipografia Școalei 
- Văcăreștilor Popp nu ştie dacă această tipografie „fost-a a 
- Şcoalei Văcăreștilor sau a mănăstirei Văcăreștilor.“ —. 

In 1818, apare ,, e E aaa 
„tipografia de la  Y/caâ0a 48/ WaBPOPrEemw/2 
ridicată de boierii ă 
Răducanul Clinceanul Biv vel Stolnic, şi Dimitrache Toplicia- 
nul Biv vel Slujear. 

Popp a auzit că mai sunt încă 2 tipografii, dar nu știe 
de cine și când s'au înfiinţat. 

Popp citează următoarele . cărți tipărite în suscitatele 
tipografii : 

1. Kluciul, sau Keia înțelesului. 1678. 

2. Biblia. 1688, (ce se află şi în biblioteca împărătească 
din Viena). | 

3. Mărgărit 1691. 

4. Evanghelie greciască și românească, 1693. 

5. Molitevnic 11129. 

6. Kazanii de Mihail Istvanovice, 1732. 

1. Kazanii de prăznuire alui Ilie Meniat, de pe limba 
greciască pe cea românească tălmăcită, supt Mihail Racoviță 
Voevod, cu blagoslovenia şi cheltuiala a presfințitului Mitro- 
polit, Kyr Neoft dela Krit. Exarhul Plaiurilor. In tip. cea 
noao. 1742. i 

8. S$. Liturghie supt Kosti Nicolae V. V. cu cheltuiala 
preasf. Mitropolit al Kesariei palastirei Kyr Anania. Sau typ. 
în Mănăstirea S. Sava în București în Tipografia $Școalei 
Văcăreștilor. 1742. 3 - | 

9. Penfecostariu, 1742, 

10. Octoih. .1746. 

11. Liturghie: 11747. 

12. Triod. 1147. 

13. Evanghelie. 1150, 0 II 

14. Simon Arhiepiscopul Thesalonicului de pe Grecie pe 
rumânie, supt Ştefan Racoviță V. V. şi Kyr Grigorie Mitro- 
politul., București, în S, Mitropolie 1765. De lordake Stoi- 
covici Tipograf. Această carte există tipărită şi în latineşte în: 
Magna Bibliotheca Patrum et antiquorum Scriptorum Eccle- 
cruda In fol. Lugodeni apud Anissonios, 1677. Tom. 

Ul. 





15. Omiliag adecă cuvintele lui Makarie cel mare al 
Egiptului, de pe Elinie pe rumânia supt Alexandru Ypsilant 
VV. şi Mitropolitul Grigorie, cu cheituiala lui /ilorer 
îniienditui Mitropolii, 1775. De Popa Constantin Tipog- 
raful. 

16. Ciaslov 1777. 

17. Kyriakodomion de preastfitiţul Arhiepiscop al Astra- 
hanului Kyr Nikifor, despre grecie pe rumânie, supt Alexandru 
Kostandin VV.  Maruzi, şi Arhiepiscopul şi Mitropolitul 
Dositeiu. In Typografia S. Mitropolii în București, prefăcut 
de leromonalul 7rygone şi Gherontie 1801. 

18. Apologhia, sau răspuns împotriva celor fără Dnezeu 
şi dovedire alui Joan Frisostom împotriva Judeilor și a 
Ellinilor, iar acum şi a alteniștilor, cum că |. H. iaste 
Dmnezeu adevărat, dată în typarju supt Alexandru Nicolae 
Suțul VV. şi Mitropolitul Ungravlehiei Dionysie, cu cheltuiala 
Dumnealor Răducanul Clinceanul Biv vel Stolnic, şi Dimitrie 
Topliceanul Biv vel Slujer. In cea de nou făcută Typografie 
a Dumnealor în Bucureşti 1819. 

19. loan Gură de Aur şase cuvinte pentru Preoţie ; şi 
ale altor. trei Părinţi trei canonicești Epistoli împotriva 
Simonii de pe Ellinie pe rumânie supt Alexandru Nicolae 
Suţul VV. şi Dionysie Mitropolitul Ungrovlahiei în Bucureşti 
1820 (în tip. lui Mavroghenie). 

20. Dovedire inpotriva Armeanilor de Grigorie Mitro- 
politul tălmăcită, supt Grigorie Dimitriu Chica VV. (1825). 

21. Oștirea Franțăzilor în Rosia la leat 1812, după cea 
greciască în limba românească de Paraschiva Kluceriul de 
Arie (1826). | 

22. Cuvinte paneghirice, şi moralnice de Efrosin Poteca 
Profesor de filosofie, București la Mitropolie. 1826. De 
lerozm Stratornic Typog. 

23, Elementului de Filosofie morală de Neofit Bamba. 
Tălmăcite de pe grecie pe rumânie de Kostandin Rodovici 
dintră Golești (Tip. lui Mavroghenie, 1827. 

24.  Medetaţii poeticeşti dintra lui de Lamartin prin 
D. 1, El. Bucureşti cu o icoană litografiată. 

25. Reguli sau Grammatica poezii traduse în rumâneşte 
de I. E. Bucureşti, 1831. 

26. Roset D. 1. Eraklie Inpărat al Răsăritului. Traduse 
i 5 acturi de P. Korneli. Tradusă din franţ. București, 
1831. 
27. Markovici Culecţie din din Nopțile lui lung, 1931. 
28. Regulamentul organic, 1832. 

29. Aron Florian Istorla "Țării Româneşti, 3. Tom. 
30. Ţanli. Gheografia țării româneşti (fără an, trecută 
de Popp. 

a CAB XIV, | 
Sneagov (Snagova) Mănăstire în judeţul Ifovului. 


Pe la sfârşitul veacului a XVIl-lea şi începutul celui 
deal .XVIII., exista la niănăstirea Snagov, o tipografie dom- 
nească, înființată de C-tin Brâncoveanul, poate din îndemnul 
„nemuritorului Antim Ivireanul“, care pe atunci era egumen 
la acea mănăstire. A dispărut însă odată cu.trecerea întrucele 
vecinice a lui Brâncoveanu și Ivireanul. Popp cunoaște nu- 
„mai următoarele . cărți este de sub teascurile Mănăstirei 
Snagov : 

1. Floarea Darului (fără an trecută de Popp). 

2. Evanghelia, 1697. 

3. Carte sau lumihă cu dreapte dovediri din Dogmele 
Bisericii răsăritului asupra  dejghinării Papistaşilor de 
Maxim Poloponiseanul cu porunca șşi'cheltuiala lui Kosfandin 
B. B. Voevod și cu blagoslovenia Mitropolitului 7heodosie. 
In typografia Domnească, în sfînta Mănăstire Sneagov. 1699. 
De smeritul întră leromonahi Antim Ivireanul. 

4. Invățături creştineşti folositoare de suflet fieşte cărui 
Creștin, acum întâi scoase depe limba grecească pre cea 
tumânească în zilele prealuminatului Domn /ostandin Basa- 
rab Voevod, cu blagoslovenia preasfinţitului Mitropolit Kyr 
Theodosie 1700. Luna lui Ianuarie în Sneagov, de Gheorghie 
Radovici. Sau prefăcut de Filothei Stagoreţul. 

Raglan „Ocland“ 





M. NEUMANN 


TAILLEUR 


Cluj, Piaţa Unirii 14, 


md 


„Dacă vreţi să vă recreiați şi să vă îngrijiţi 
sănătatea petreceți timpul la renumitele băi 


SALINE » TURDA 





Hotelul şi cazinoul din staţ'unea balneară Turda 


Apa conține SARE, SULF și IOD în special, 
recomandală BOLNAVILOR 

de PODAGRĂ 

REUMATISM 


ŞI DIFERITELOR BOLI GINECOLOGICE. 


500/9 reducere pe C.F. R. 

TD ERE A EET N 30 EP NUD :SOESRO EC PS SPA MBT 
Autobuse dela Cluj la Turda în fiecare oră 
i 


su nat” 





Incălțăminte 





elegante, solide, durabile și ieftine la 


„ERIK A“ 


Cluj, Piaţa Unirii 13. 
Telefon 5-78. 

Executăm la comandă cele mai ex- 

clusive modele din piele exotică, 


049 lucrate cu mâna, pe lângă prețuri 
moderate 


Atenţie la vitrinele noastre! 


Yo 





SCHBRG 











Cea mai renumită fabrică de 
stofe pentru costume bărbăteşti, 
demi-palioane, paltoane pentru 


dame şi stofe pentru tailleuri. 
PLEDURI, 


PĂTURI ŞI 
Ma ama emesei 
COVOARE 
EEE EP 


Depozitul fabricei 
“CLUJ, PIAȚA UNIRII No. 22. 





